પ્રબળ પ્રતાપી સૂર્યનું પણ ભરબપોરે ગ્રહણ થઈ શકે છે, તો સહુ કોઈને શીતલતા બક્ષતા ચન્દ્રનું ય રઢિયાળી શરદ પૂનમની મધ્યરાત્રિએ ગ્રહણ થઈ શકે છે, રામચન્દ્રજી જેવા મર્યાદા પુરુષોત્તમનેય ચૌદ વર્ષનો વનવાસ આવી શકે છે, તો મહાપ્રતાપી પાંડવોને પણ દાસત્વના દિવસો આવી શકે છે, પ્રભુ મહાવીરદેવ જેવા ત્રિલોકબંઘુને કાનમાં ખીલા ઠોકાઈ શકે છે, તો પ્રભુ આદિનાથ જેવા તીર્થંકર ભગવંતને ભિક્ષાનો અંતરાય વર્ષપર્યંત આવી શકે છે.